title: Az EFTA Felügyeleti Hatóság 303/14/COL sz. határozata (2014. július 15.) egyes közös repülésbiztonsági szabályoktól való eltérésnek az Európai Gazdasági Térségről szóló megállapodás XIII. melléklete 66n. pontjában hivatkozott jogi aktus (a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló módosított, 2008. február 20-i 216/2008/EK európai parlamenti és tanácsi rendelet) 14. cikkének (6) bekezdése alapján Norvégia számára történő engedélyezéséről [2015/1945]

text:
               29.10.2015

               HU

               Az Európai Unió Hivatalos Lapja

               L 283/18

         AZ EFTA FELÜGYELETI HATÓSÁG 303/14/COL sz. HATÁROZATA
   (2014. július 15.)
   egyes közös repülésbiztonsági szabályoktól való eltérésnek az Európai Gazdasági Térségről szóló megállapodás XIII. melléklete 66n. pontjában hivatkozott jogi aktus (a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló módosított, 2008. február 20-i 216/2008/EK európai parlamenti és tanácsi rendelet) 14. cikkének (6) bekezdése alapján Norvégia számára történő engedélyezéséről [2015/1945]
   AZ EFTA FELÜGYELETI HATÓSÁG,

      Tekintettel az EGT-megállapodásnak a 2011. december 19-i 163/2011. sz. EGT vegyes bizottsági határozattal módosított XIII. melléklete 66n. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktus 14. cikkének (6) és (7) bekezdésére,
      Az Európai Parlament és a Tanács 2008. február 20-i 216/2008/EK módosított rendelete a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről;
      valamint az EGT-megállapodásnak a 2013. július 15-i 146/2013. sz. EGT vegyes bizottsági határozattal módosított XIII. melléklete 66n. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktus I. mellékletének FCL.740.A. cikkére,
      A Bizottság 2011. november 3-i 1178/2011/EU módosított rendelete a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről;

   Tekintettel a közlekedéssel foglalkozó EFTA-bizottság 2014. március 28-i véleményére.
   mivel:

               (1)

               Norvégia kérte, hogy eltérhessen a 216/2008/EK rendelet végrehajtásának szabályai között szereplő közös repülésbiztonsági szabályoktól.

               (2)

               E kiigazított rendelet 14. cikkének (7) bekezdése alapján az EFTA Felügyeleti Hatóság az Európai Repülésbiztonsági Ügynökség ajánlásainak megfelelően felmérte a kért eltérések szükségességét, valamint az így elérhető védelmi szintet. A Felügyeleti Hatóság arra a következtetésre jutott, hogy eltérés esetén a közös repülésbiztonsági szabályok alkalmazásával elért szinttel egyenértékű védelem biztosítható, feltéve, hogy bizonyos feltételek teljesülnek. Az eltérés értékelését és alkalmazásának feltételeit az eltérést engedélyező jelen határozat melléklete ismerteti.

               (3)

               Az egyik tagállamnak engedélyezett eltérésről a kiigazított 216/2008/EK rendelet 14. cikkének (7) bekezdése értelmében valamennyi tagállamot értesíteni kell, amelyek szintén felhatalmazást kapnak az eltérés alkalmazására.

               (4)

               A 2011. december 19-i 163/2011. sz. EGT vegyes bizottsági határozat 1. cikkének, valamint e határozat mellékletének 3(a) és (e) pontja értelmében a „tagállam(ok)” kifejezés, a rendeletbeli értelmezésen túlmenően, az EFTA-államokat is magában foglalja; és az Európai Bizottság az ilyen döntésről az EFTA Felügyeleti Hatóságtól kapott információt közli az EU tagállamokkal.

               (5)

               A jelen határozatról ezért értesíteni kell valamennyi EFTA-államot, valamint – az EU tagállamokkal történő közlés céljából – az Európai Bizottságot.

               (6)

               Az eltérés leírásának, valamint a hozzá kapcsolódó feltételeknek a módosított a 216/2008/EK rendelet értelmében lehetővé kell tenniük a többi tagállam számára, hogy hasonló helyzetben az EFTA Felügyeleti Hatóság illetve a Bizottság további jóváhagyása nélkül alkalmazzák az adott intézkedést. Mindazonáltal a módosított 216/2008/EK rendeletben szereplő tagállamoknak be kell jelenteniük az eltérések alkalmazását, mivel azoknak az adott állam területén kívül is lehetnek hatásai.

               (7)

               Az e határozatban előírt intézkedések összhangban vannak a közlekedéssel foglalkozó EFTA-bizottság véleményével.

         ELFOGADTA EZT A HATÁROZATOT:
   1. cikk
   Norvégia az e határozat mellékletében leírt módon eltérhet a módosított 1178/2011/EU rendelet I. mellékletének (FCL rész) FCL.740.A. cikkében foglalt követelményektől.
   2. cikk
   A módosított 216/2008/EK rendelet értelmében a jelen határozat 1. cikkében említett és annak mellékletében leírt intézkedéseket valamennyi tagállam jogosult alkalmazni, és valamennyi tagállamra vonatkozik a módosított 216/2008/EK rendelet 14. cikkének (6) bekezdése szerinti bejelentési kötelezettség.
   3. cikk
   Ennek a határozatnak Norvégia a címzettje. A határozat angol nyelvű szövege hiteles.
   4. cikk
   A jelen határozatról értesíteni kell Izlandot, Liechtensteint, Norvégiát, valamint az Európai Bizottságot.

      Kelt Brüsszelben, 2014. július 15-én.

            Az EFTA Felügyeleti Hatóság részéről

         Helga JÓNSDÓTTIR

            bizottsági testületi tag

         Xavier LEWIS

            igazgató

      MELLÉKLET

         A NORVÉG KIRÁLYSÁG ELTÉRÉSE AZ 1178/2011/EU
          (1)
         BIZOTTSÁGI RENDELETTŐL BIZONYOS OSZTÁLYJOGOSÍTÁSOK ESETÉBEN MEGHATÁROZOTT REPÜLÉSI IDŐK TEKINTETÉBEN

      1.   A KÉRELEM LEÍRÁSA
      Az 1178/2011/EU rendelet I. melléklete (FCL rész) FCL.740.A. cikkének b) pontja a következőképpen rendelkezik:

                     „b)

                     Egypilótás, egyhajtóműves osztályjogosítás meghosszabbítása.

                                 1.

                                 Egymotoros, dugattyús repülőgépre vonatkozó osztályjogosítások és motoros vitorlázó repülőgépre (TMG) vonatkozó jogosítások. Egypilótás egymotoros, dugattyús repülőgépre érvényes osztályjogosítások, vagy motoros vitorlázó repülőgépre érvényes osztályjogosítások meghosszabbítása érdekében a kérelmezőnek teljesítenie kell:

                                             i.

                                             a jelen FCL rész 9. függeléke szerinti készségellenőrzést az adott repülőgéposztályban a jogosítás lejárati idejét megelőző három hónapon belül; vagy

                                             ii.

                                             12 óra repülési időt az adott osztályban a jogosítás lejárati idejét megelőző 12 hónapon belül, amely tartalmaz:

                                                         —

                                                         hat óra repülési időt parancsnokpilótaként,

                                                         —

                                                         12 felszállást és 12 leszállást, és

                                                         —

                                                         legalább egy óra, repülésoktatóval (FI) vagy osztályjogosítás-oktatóval (CRI) végrehajtott gyakorlórepülést. Az a kérelmező, aki sikeresen teljesített egy osztály- és típusjogosításra irányuló készségellenőrzést vagy jártassági vizsgát bármely más osztályú vagy típusú repülőgépen, mentesül e gyakorlórepülés teljesítése alól.

                                 2.

                                 Amennyiben a kérelmező egyszerre rendelkezik egymotoros, dugattyús repülőgépre vonatkozó szárazföldiosztály-jogosítással és motoros vitorlázó repülőgépre vonatkozó jogosítással (TMG-jogosítással), bármelyik osztályra vonatkozóan teljesítheti az 1. pont szerinti követelményeket, és így mindkét osztályjogosítás érvényessége meghosszabbítható.

                                 3.

                                 Egyhajtóműves, egypilótás, turbólégcsavaros repülőgépek. Egyhajtóműves, turbólégcsavaros repülőgépekre érvényes osztályjogosítások meghosszabbítása érdekében a kérelmező a jogosítás lejártát megelőző három hónapon belül – e rész 9. függelékével összhangban – köteles az adott repülőgéposztályban egy vizsgáztató által lebonyolított készségellenőrzést teljesíteni.”

      A Norvég Királyság (a továbbiakban: Norvégia) kormánya 2013. december 6-i levelében arról értesítette az EFTA Felügyeleti Hatóságot (a továbbiakban: a Hatóság) és az Európai Repülésbiztonsági Ügynökséget (a továbbiakban: az Ügynökség), hogy a módosított 216/2008/EK rendelet (2) 14. cikkének (6) bekezdése alapján szándékában áll eltérni az 1178/2011/EU rendelet idézett rendelkezésétől.
      2.   A KÉRELEM ÉRTÉKELÉSE
      2.1.   Szükségesség

      Az Ügynökség helyénvalónak tartja engedélyezni a szárazföldi és vízi osztályjogosítású egymotoros, dugattyús repülőgépeken (a továbbiakban: SEP) teljesített, meghatározott repülési idők egy részének kölcsönös beszámítását mindkét osztályjogosítás esetében „a megszerzett tapasztalatra tekintettel” történő meghosszabbítás céljából. Az 1178/2011/EU rendelet nem szabályozza ezt a helyzetet, továbbá nem tartalmaz egyértelmű rendelkezéseket a kétéltű repülőgépek pilótái vonatkozásában, ami szükségtelen terhet ró az engedélyek jogosultjaira.
      2.2.   A védelmi szint egyenértékűsége

      Norvégia a következőkkel indokolta az érintett rendelkezéstől való eltérés szükségességét: Egymotoros, dugattyús repülőgépek vezetéséhez a pilótának az FCL rész szerinti engedélyén belül érvényes (SEP) osztályjogosítással kell rendelkeznie. Az FCL rész két SEP-osztályjogosítás tekintetében tartalmaz rendelkezéseket: a szárazföldi (kerekes vagy sítalpas alvázzal rendelkező) repülőgépekre vonatkozó SEP (szárazföldi) jogosítás és a hidroplánokra (hajótesttel vagy úszókkal rendelkező repülőgépekre) vonatkozó SEP (tengeri) jogosítás tekintetében. A kétéltű repülőgépekkel kapcsolatban (amelyek repülés közben képesek szárazföldi vagy vízi üzemmódra váltani) az FCL rész nem tartalmaz különleges rendelkezéseket. Továbbá az a pilóta, aki meg kívánja hosszabbíttatni a bármelyik SEP jogosításból eredő jogosultságokat, meg kell, hogy feleljen az 1178/2011/EU rendelet I. melléklete (FCL rész) FCL.740.A. cikke b) pontja rendelkezéseinek.
      Norvégia ezen túlmenően azt is előadta, hogy a kétéltű repülőgépek használata jelenleg már mindkét jogosítás meghosszabbítása céljából megengedett oly módon, hogy azt a követelmények függvényében szárazföldi repülőgépként vagy hidroplánként működtetik. Kétéltű repülőgép esetében a tényleges repülés során a repült órák számára vonatkozó jellemzők megegyezőek lesznek. Mindössze a gurulási, fel- és leszállási/süllyedési szakaszok esetében vannak eltérések. Az FCL.740.A. cikk b) pontja 2. bekezdésének rendelkezései már megengedik mind a SEP (szárazföldi), mind a TMG osztályú repülőgépeken szerzett tapasztalat felhasználását mindkét osztályjogosítás érvényességének meghosszabbítása céljából. A követelményeknek tükrözniük kell a két osztály közötti hasonlóságokat és különbségeket.
      Az Ügynökség az eltérés iránti kérelem értékelését követően arra a megállapításra jutott, hogy olyan pilóták esetében, akik mindkét osztályjogosítással rendelkeznek, nem szükséges, és az engedély jogosultjára ésszerűtlen terhet ró az a követelmény, hogy a repülési tapasztalatra vonatkozó, az FCL.740.A. cikkének b) pontjában előírt valamennyi követelménynek mind szárazföldi repülőgép, mind hidroplán esetén egyaránt megfeleljenek.
      Az Ügynökség továbbá megjegyezte, hogy a jelenleg folyamatban lévő FCL002 szabályalkotási feladat keretében már felmerült az FCL.740.A. cikke b) pontja rendelkezéseinek módosítására irányuló javaslat annak érdekében, hogy a megszerzett tapasztalatra tekintettel lehetőség legyen a meghosszabbításra olyan pilóták esetében, akik a SEP (szárazföldi) és SEP (vízi) osztályjogosítással egyaránt rendelkeznek.
      Az Ügynökség ennek megfelelően arra a megállapításra jutott a 216/2008/EK rendelet 14. cikke (6) bekezdésének alkalmazásával kapcsolatos ajánlásában, hogy Norvégia javaslata azonos védelmi szintet biztosít.
      3.   AZ ELTÉRÉS LEÍRÁSA
      Az 1178/2011/EU rendelet I. melléklete (FCL rész) FCL.740.A. cikke b) pontjának rendelkezéseitől javasolt eltérés célja, hogy a parancsnokpilóták számára lehetővé tegye az egyik osztályban teljesített minden hat órából öt órának a másik osztályban történő beszámítását.
      Következésképpen az 1178/2011/EU rendelet I. melléklete (FCL rész) FCL.740.A. cikke b) pontjának 3. bekezdése az alábbi alponttal kiegészítve alkalmazandó:

                     „3.

                     Az a kérelmező, aki egyhajtóműves, dugattyús repülőgépre vonatkozó szárazföldi osztályjogosítással és egyhajtóműves, dugattyús repülőgépre vonatkozó tengeri osztályjogosítással egyaránt rendelkezik, azáltal is teljesítheti az FCL.740.A. cikk b) pontjának 1. ii. bekezdésében mindkét jogosítás meghosszabbítása tekintetében előírt követelményeket, ha az osztályjogosítás lejártának napját megelőző 12 hónapban 12 óra repülési időt teljesít egymotoros, dugattyús repülőgépen, ideértve:

                                 —

                                 Egyhajtóműves, dugattyús repülőgépen parancsnokpilótaként teljesített hat óra repülési időt, amelyből legalább egy órát szárazföldi repülőgépen vagy szárazföldi repülőgépként működtetett kétéltű repülőgépen teljesített, legalább egy órát pedig hidroplánon vagy hidroplánként működtetett kétéltű repülőgépen teljesített; valamint

                                 —

                                 12 felszállást és leszállást szárazföldön, és 12 felszállást és leszállást vízen; valamint

                                 —

                                 legalább egy óra, repülésoktatóval (FI) vagy osztályjogosítás-oktatóval (CRI) végrehajtott gyakorlórepülést. Ez a gyakorlórepülés teljesíthető egyhajtóműves dugattyús repülőgépen, hidroplánon vagy kétéltű repülőgépen. Mentesül e gyakorlórepülés teljesítése alól az a kérelmező, aki bármely más osztályú vagy típusú repülőgépen sikeresen teljesített egy osztály- vagy típusjogosításra irányuló készségellenőrzést, jártassági vizsgát vagy kompetenciafelmérést.”

      4.   AZ ELTÉRÉS ALKALMAZÁSÁNAK FELTÉTELEI
      Ezt az eltérést az 1178/2011/EU rendelet I. mellékletével (FCL rész) összhangban kiadott engedélyek jogosultjaira kell alkalmazni.
      5.   AZ ELTÉRÉS ÁLTALÁNOS ALKALMAZHATÓSÁGA
      Ezt az eltérést minden EFTA-állam alkalmazhatja, feltéve, hogy a 4. pontban leírt feltételek teljesülnek.

         (1)  Az EGT-megállapodás XIII. melléklete 66ne pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktus (A Bizottság 2011. november 3-i 1178/2011/EU módosított rendelete a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről).

         (2)  Az EGT-megállapodás XIII. mellékletének 66n. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktus (az Európai Parlament és a Tanács 2008. február 20-i 216/2008/EK módosított rendelete a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről).


title: 2010/610/KKBP: A Politikai és Biztonsági Bizottság EUSEC/2/2010 határozata ( 2010. október 8. ) a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo) misszióvezetőjének kinevezéséről

text:
               9.10.2010

               HU

               Az Európai Unió Hivatalos Lapja

               L 266/61

         A POLITIKAI ÉS BIZTONSÁGI BIZOTTSÁG EUSEC/2/2010 HATÁROZATA
   (2010. október 8.)
   a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo) misszióvezetőjének kinevezéséről
   (2010/610/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló, 2010. szeptember 21-i 2010/565/KKBP tanácsi határozatra (1) és különösen annak 8. cikkére,
   tekintettel az Unió külügyi és biztonságpolitikai főképviselőjének javaslatára,
   mivel a 2010/565/KKBP tanácsi határozat 8. cikke értelmében a Tanács felhatalmazta többek között a Politikai és Biztonsági Bizottságot (PBB) határozatok meghozatalára a misszióvezető kinevezésére vonatkozóan,
   ELFOGADTA A KÖVETKEZŐ HATÁROZATOT:
   1. cikk
   A Politikai és Biztonsági Bizottság António MARTINST nevezi ki a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo) misszióvezetőjének.
   2. cikk
   Ez a határozat 2010. október 1-jén lép hatályba.

      Kelt Brüsszelben, 2010. október 8-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 248., 2010.9.22., 59. o.


title: 2011/287/EU: A Tanács határozata ( 2011. május 13. ) a Vanuatui Köztársaságnak a Kereskedelmi Világszervezethez történő csatlakozása tekintetében a Kereskedelmi Világszervezet Általános Tanácsán belül az Európai Unió által képviselendő álláspont meghatározásáról

text:
               19.5.2011

               HU

               Az Európai Unió Hivatalos Lapja

               L 132/14

         A TANÁCS HATÁROZATA
   (2011. május 13.)
   a Vanuatui Köztársaságnak a Kereskedelmi Világszervezethez történő csatlakozása tekintetében a Kereskedelmi Világszervezet Általános Tanácsán belül az Európai Unió által képviselendő álláspont meghatározásáról
   (2011/287/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére és 207. cikkére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               1995. július 7-én a Vanuatui Köztársaság kormánya benyújtotta a Kereskedelmi Világszervezetet (WTO) létrehozó megállapodáshoz történő csatlakozás iránti kérelmét a megállapodás XII. cikkének megfelelően.

               (2)

               1995. július 11-én megalakult a Vanuatu csatlakozásával foglalkozó munkacsoport, amelynek célja a megállapodás a Vanuatui Köztársaság és valamennyi WTO-tag számára elfogadható csatlakozási feltételekről.

               (3)

               A Bizottság az Unió nevében tárgyalást folytatott azokról a Vanuatui Köztársaság részéről teljesítendő, a piacnyitásra vonatkozó átfogó kötelezettségvállalásokról, amelyek az Unió számára különösen fontosak.

               (4)

               Ezeket a kötelezettségvállalásokat a Vanuatui Köztársaságnak a WTO-hoz történő csatlakozásáról szóló jegyzőkönyv tartalmazza.

               (5)

               A Vanuatui Köztársaság WTO-hoz történő csatlakozása várhatóan kedvezően és tartósan hozzájárul a Vanuatui Köztársaság gazdasági reformfolyamatához és fenntartható fejlődéséhez.

               (6)

               A csatlakozási jegyzőkönyvet ezért jóvá kell hagyni.

               (7)

               A WTO-t létrehozó megállapodás XII. cikke előírja, hogy a csatlakozás feltételeiről a csatlakozó tagnak és a WTO-nak meg kell állapodnia, és a WTO részéről a WTO Miniszteri Konferenciája hagyja jóvá a csatlakozás feltételeit. A WTO-t létrehozó megállapodás IV. cikkének (2) bekezdése előírja, hogy a Miniszteri Konferencia ülései közötti időszakokban ez utóbbi feladatait az Általános Tanács látja el.

               (8)

               Ennek megfelelően meg kell határozni az Európai Unió által az Általános Tanácsban képviselendő álláspontot,

         ELFOGADTA EZT A HATÁROZATOT:
   1. cikk
   Az Európai Unió által a WTO Általános Tanácsában a Vanuatui Köztársaság WTO-hoz történő csatlakozása tekintetében képviselendő álláspont a csatlakozás jóváhagyása.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. május 13-án.

            a Tanács részéről

            az elnök

         MARTONYI J.


title: A Tanács 2005/364/KKBP határozata (2005. április 12.) az Európai Unió és Románia közötti, a minősített információ cseréjére vonatkozó biztonsági eljárásokról szóló megállapodás megkötéséről

text:
               5.5.2005

               HU

               Az Európai Unió Hivatalos Lapja

               L 118/47

         A TANÁCS 2005/364/KKBP HATÁROZATA
   (2005. április 12.)
   az Európai Unió és Románia közötti, a minősített információ cseréjére vonatkozó biztonsági eljárásokról szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. és 38. cikkére,
   tekintettel az elnökség ajánlására,
   mivel:

               (1)

               A Tanács 2003. november 27–28-i ülésén úgy határozott, hogy felhatalmazza az elnökséget arra, hogy a főtitkár/főképviselő segítségével az Európai Unióról szóló szerződés 24. és 38. cikkének megfelelően tárgyalásokat kezdjen meghatározott harmadik országokkal annak érdekében, hogy az Európai Unió azok mindegyikével megállapodást kössön a minősített információ cseréjére vonatkozó biztonsági eljárásokról.

               (2)

               A tárgyalások megkezdésére vonatkozó felhatalmazást követően az elnökség a főtitkár/főképviselő segítségével megállapodást kötött Romániával a minősített információ cseréjére vonatkozó biztonsági eljárásokról.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és Románia közötti, a minősített információ cseréjére vonatkozó biztonsági eljárásokról szóló megállapodást a Tanács az Európai Unió részéről jóváhagyja.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap annak a személynek a kijelölésére, aki az Európai Unió kötelezetté tétele érdekében a megállapodást aláírja.
   3. cikk
   Ez a határozat elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2005. április 12-én.

            a Tanács részéről

            az elnök

         J.-C. JUNCKER

   FORDÍTÁS
   MEGÁLLAPODÁS
   az Európai Unió és Románia között a minősített információ cseréjére vonatkozó biztonsági eljárásokról
   ROMÁNIA,
   egyrészről, és
   AZ EURÓPAI UNIÓ (a továbbiakban: „EU”), amelyet az Európai Unió Tanácsának elnöksége képvisel,
   másrészről,
   a továbbiakban: a felek,
   TEKINTETTEL ARRA, hogy mind Románia, mind az Európai Unió célja, hogy saját biztonságát minden formában megerősítse, valamint gondoskodjék polgárai magas szintű biztonságáról a biztonság térségében;
   TEKINTETTEL ARRA, hogy Románia és az EU egyetért abban, hogy biztonsági vonatkozású, közös érdekű kérdéseket illető konzultációkat és együttműködést kell kidolgozniuk egymással;
   TEKINTETTEL ARRA, hogy ebben az összefüggésben mindez szükségessé teszi a minősített információ a Románia és az EU közötti folyamatos cseréjét;
   FELISMERVE, hogy a teljes és hatékony konzultáció és együttműködés szükségessé teheti a Román és az EU-s minősített információhoz vagy anyaghoz való hozzáférést, valamint a minősített információnak és az ahhoz kapcsolódó anyagoknak Románia és az EU közötti cseréjét;
   TUDATÁBAN ANNAK, hogy a minősített információhoz és az ahhoz kapcsolódó anyagokhoz való hozzáférés, valamint azok cseréje megfelelő biztonsági intézkedéseket tesz szükségessé,
   A KÖVETKEZŐKBEN ÁLLAPODTAK MEG:
   1. cikk
   Annak érdekében, hogy a mindkét fél biztonságának minden formában való megerősítésére irányuló célkitűzés megvalósuljon, ezen megállapodás a felek által egymásnak átadott, illetve a közöttük kicserélt minősített információ vagy anyag bármely formájára vonatkozik.
   2. cikk
   E megállapodás alkalmazásában a minősített információ: minden olyan információ (nevezetesen: ismeret, amely bármely formában átadható), illetve anyag, amely előírás szerint védelmet élvez a jogosulatlan közzététellel szemben, és amely ezt a védelmet biztonsági minősítési eljárás során kapta (a továbbiakban: „minősített információ”).
   3. cikk
   E megállapodás alkalmazásában az EU: az Európai Unió Tanácsa (a továbbiakban: a Tanács), a főtitkár/főképviselő és a Tanács főtitkársága, valamint az Európai Közösségek Bizottsága (a továbbiakban: a „Bizottság”).
   4. cikk
   Mindkét fél köteles:

               a)

               védeni és biztosítani az e megállapodás hatálya alá eső, a másik fél által átadott vagy a felek közt kicserélt minősített információt;

               b)

               biztosítani, hogy az e megállapodás hatálya alá eső, átadott vagy kicserélt minősített információnak az átadó fél által kiadott biztonsági minősítése megmaradjon. Az átvevő fél – a 11. és 12. cikk alapján létrehozandó biztonsági szabályokban meghatározottak szerint – a minősített információt a megfelelő biztonsági minősítésű információra vagy anyagra vonatkozó saját biztonsági szabályaiban meghatározott rendelkezések szerint védi és biztosítja;

               c)

               tartózkodni az e megállapodás hatálya alá eső minősített információnak a kibocsátó által meghatározottól, valamint attól eltérő célra történő felhasználásától, amely célból az információt átadták vagy kicserélték;

               d)

               tartózkodni az e megállapodás hatálya alá eső minősített információ harmadik felek, illetve a 3. cikkben nem említett bármely EU-intézmény vagy egység számára való, a kibocsátó előzetes engedélye nélküli felfedésétől.

         5. cikk
   (1)   Minősített információt a kibocsátói ellenőrzés elvének megfelelően az egyik fél, az „átadó fél” fedhet fel vagy bocsáthat ki a másik fél, a „fogadó fél” felé.
   (2)   Az e megállapodás részeseitől eltérő felek számára való kibocsátásról az átadó fél beleegyezését követően a fogadó fél a minősített információ felfedéséről vagy kibocsátásáról szóló határozattal dönt a biztonsági szabályzatában meghatározott kibocsátói ellenőrzés elvének megfelelően.
   (3)   A fenti (1) és (2) bekezdés végrehajtása során semmiféle általános kibocsátás nem lehetséges, kivéve ha a felek egymás között bizonyos, a működési követelményeinek megfelelő információkategóriákra vonatkozó eljárásokat hoznak létre és fogadnak el.
   6. cikk
   Annak biztosítása érdekében, hogy az e megállapodás hatálya alá eső minősített információk azonos szintű védelemben részesüljenek, mindkét fél, továbbá a 3. cikkben meghatározott intézményeik olyan biztonsági alapelvekre és minimumszabályokra épülő biztonsági szervezetet és biztonsági programokat hoznak létre, amelyeket a feleknek a 11. és 12. cikk alapján létrehozandó biztonsági rendszereiben kell végrehajtani.
   7. cikk
   (1)   A felek biztosítják, hogy minden olyan személyt, aki hivatalos feladatai ellátása során hozzáférést kérhet, illetve akinek feladatai és hatáskörei lehetővé tehetik az e megállapodás alapján átadott vagy kicserélt minősített információhoz való hozzáférést, az ilyen információhoz való hozzáférés engedélyezését megelőzően megfelelő biztonsági ellenőrzésnek vetik alá.
   (2)   A biztonsági ellenőrzési eljárásokat úgy kell kidolgozni, hogy azok alapján – figyelemmel az ellenőrzött személy lojalitására, szavahihetőségére és megbízhatóságára – megállapítható legyen, hogy e személy számára engedélyezhető-e a minősített információhoz való hozzáférés.
   8. cikk
   A felek kölcsönösen segítik egymást az e megállapodás hatálya alá eső minősített információ biztonsága és a közös biztonsági érdekű kérdések vonatkozásában. A kölcsönös biztonsági konzultációkat és ellenőrzéseket a 11. cikkben meghatározott hatóságok végzik el, a 11. és 12. cikk alapján a saját területükön létrehozandó biztonsági szabályzatok hatékonyságának értékelése céljából.
   9. cikk
   (1)   E megállapodás alkalmazásában:

               a)

               az EU vonatkozásában:

                           a Tanácsnak címzett leveleket a következő címre kell küldeni:

                                       Council of the European Union

                                       Chief Registry Officer

                                       Rue de la Loi/Wetstraat, 175

                                       B-1048 Brussels.

                           A (2) bekezdés függvényében a Tanács vezető iktatási tisztviselője minden levelet továbbít a tagállamoknak és az Európai Közösségek Bizottságának;

               b)

               a Románia vonatkozásában:

                           valamennyi levelet Románia Külügyminisztériuma vezető iktatási tisztviselőjének kell címezni, és Románia Európai Uniós misszióján keresztül a következő címre kell továbbítani:

                                       Guvernul Romaniei

                                       Oficiul Registrului National al Informatiilor Secrete de Stat (ORNISS)

                                       Str. Mures nr. 4, Sector 1

                                       Bucuresti

                                       Romania.

         (2)   Kivételes esetben az egyik féltől származó olyan levél, amely kizárólag e fél meghatározott illetékes tisztviselői, szervei vagy szolgálatai számára hozzáférhető, műveleti okokból címezhető és kizárólagosan hozzáférhetővé tehető a másik fél kifejezetten fogadóként megjelölt, meghatározott illetékes tisztviselői, szervei vagy szolgálatai számára, figyelemmel azok hatásköreire, és a „szükséges, hogy megismerje” (need to know) elvének megfelelően. Az EU részéről az ilyen leveleket a Tanács vezető iktatási tisztviselőjén keresztül kell átadni.
   10. cikk
   E megállapodás végrehajtását a Románia Kormánya, valamint a Tanács és az Európai Közösségek Bizottsága főtitkárai felügyelik.
   11. cikk
   E megállapodás alkalmazása érdekében:

               1.

               Románia Kormánya nevében és annak felügyelete alatt eljárva a Román Nemzetbiztonsági Hatóság felel azért, hogy kidolgozza az e megállapodás alapján Románia részére átadott minősített információ védelmét és biztosítását szolgáló biztonsági szabályokat;

               2.

               a Tanács nevében és annak felügyelete alatt a Tanács főtitkára irányításával és részéről eljárva a Tanács Biztonsági Hivatalának Főtitkársága felel azért, hogy kidolgozza az e megállapodás alapján az EU részére átadott minősített információ védelmét és biztosítását szolgáló biztonsági szabályokat;

               3.

               az Európai Közösségek Bizottsága nevében és annak felügyelete alatt eljárva az Európai Bizottság Biztonsági Igazgatósága felel azért, hogy kidolgozza az e megállapodás alapján az Európai Közösségek Bizottságának átadott vagy azzal kicserélt minősített információnak az Európai Bizottságon és annak helyiségein belüli védelmét és biztosítását szolgáló biztonsági szabályokat.

         12. cikk
   A 11. cikk alapján a három érintett hivatal egyetértésével létrehozandó biztonsági szabályok meghatározzák az e megállapodás hatálya alá eső minősített információ kölcsönös biztonsági védelmének szabályait. Az EU részéről a szabályokat a Tanács Biztonsági Bizottsága hagyja jóvá.
   13. cikk
   A 11. cikkben meghatározott hatóságok kidolgozzák az e megállapodás hatálya alá eső minősített információ bizonyított veszélyeztetése vagy annak gyanúja esetén követendő eljárást.
   14. cikk
   Az e megállapodás hatálya alá eső minősített információ felek közötti átadását megelőzően a 11. cikkben meghatározott biztonsági hatóságoknak egyet kell érteniük abban, hogy a fogadó fél alkalmas az e megállapodás hatálya alá eső minősített információ – a 11. és 12. cikk alapján kidolgozandó szabályoknak megfelelő – védelmére és biztosítására.
   15. cikk
   Ez a megállapodás semmilyen módon nem akadályozza a feleket abban, hogy az e megállapodás hatálya alá eső információ átadására vagy kicserélésére vonatkozóan egyéb megállapodásokat kössenek, feltéve hogy azok nem sértik e megállapodás rendelkezéseit.
   16. cikk
   Az EU és a Románia között az e megállapodás értelmezésével vagy alkalmazásával kapcsolatban felmerült nézeteltéréseket a felek közötti tárgyalások útján kell rendezni.
   17. cikk
   (1)   Ez a megállapodás az azt követő első hónap első napján lép hatályba, amelyben a felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ez a megállapodás bármely fél kérelmére felülvizsgálható a lehetséges módosítások megfontolása céljából.
   (3)   E megállapodás bármilyen módosítására kizárólag írásban és a felek közös megegyezésével kerülhet sor. Ez a megállapodás az (1) bekezdésben meghatározott kölcsönös értesítéssel lép hatályba.
   18. cikk
   Ezt a megállapodást a másik félhez intézett felmondó nyilatkozat útján bármely fél felmondhatja. Az ilyen felmondás az erről szóló értesítés másik fél általi kézhezvételének időpontjától számított hat hónap elteltével lép hatályba, ez azonban nem érinti az e megállapodás rendelkezései alapján már szerződésben vállalt kötelezettségeket. Különösen az e megállapodás alapján átadott vagy kicserélt valamennyi minősített információ e megállapodás rendelkezéseinek megfelelő védelmét kell továbbra is biztosítani.

      A FENTIEK HITELÉÜL megfelelő meghatalmazással aláírták ezt a megállapodást.
      Kelt Brüsszelben, 2005. április 22-én napján, két angol nyelvű példányban.

            a Románia részéről

            az Európai Unió részéről


title: 2009/567/EK: A Bizottság határozata ( 2009. július 9. ) a textilárukra vonatkozó közösségi ökocímke odaítélésével kapcsolatos ökológiai kritériumok megállapításáról (az értesítés a C(2009) 4595. számú dokumentummal történt) (EGT-vonatkozású szöveg)

text:
               29.7.2009

               HU

               Az Európai Unió Hivatalos Lapja

               L 197/70

      A BIZOTTSÁG HATÁROZATA

   (2009. július 9.)
   a textilárukra vonatkozó közösségi ökocímke odaítélésével kapcsolatos ökológiai kritériumok megállapításáról
   (az értesítés a C(2009) 4595. számú dokumentummal történt)
   (EGT-vonatkozású szöveg)
   (2009/567/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a módosított odaítélési rendszerről szóló, 2000. július 17-i 1980/2000/EK európai parlamenti és tanácsi rendeletre (1) és különösen annak 6. cikke (1) bekezdésének második albekezdésére,
   az Európai Unió ökocímke-bizottságával folytatott konzultációt követően,
   mivel:

               (1)

               Az 1980/2000/EK rendelet alapján az ökocímke olyan termékek részére ítélhető oda, amelyek jellemzői a főbb környezetvédelmi szempontok tekintetében jelentős előrelépést tesznek lehetővé.

               (2)

               Az 1980/2000/EK rendelet előírásainak megfelelően termékcsoportonként egyedi ökocímke-odaítélési kritériumokat szükséges meghatározni az Európai Unió ökocímke-bizottsága által kidolgozott követelménytervezet alapján.

               (3)

               Az említett rendelet egyben arról is rendelkezik, hogy az ökocímke odaítélésére vonatkozó kritériumok és a kapcsolódó értékelési és ellenőrzési követelmények felülvizsgálatát kellő időben, még az adott termékcsoport vonatkozásában meghatározott kritériumok érvényességi idejének lejárta előtt el kell végezni.

               (4)

               Az 1980/2000/EK rendeletben foglaltaknak megfelelően kellő időben sor került a textiltermékekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 1999. február 17-i 1999/178/EK bizottsági határozatban (2), valamint az azt módosító, 2002. május 15-i 2002/371/EK határozatban (3) előírt ökológiai kritériumok, illetőleg a kapcsolódó értékelési és ellenőrzési követelmények felülvizsgálatára. Az említett ökológiai kritériumok és a kapcsolódó értékelési és ellenőrzési követelmények legfeljebb 2009. december 31-ig érvényesek.

               (5)

               A felülvizsgálat fényében a tudomány fejlődése és a piaci tendenciák figyelembevétele érdekében indokolt módosítani a termékcsoport meghatározását és új ökológiai kritériumokat megállapítani.

               (6)

               Az ökológiai kritériumoknak és a kapcsolódó értékelési és ellenőrzési követelményeknek e határozat elfogadásának dátumától számítva négy évig célszerű érvényeseknek lenniük.

               (7)

               Ennek megfelelően indokolt az 1999/178/EK határozat helyett újat elfogadni.

               (8)

               Annak érdekében, hogy elegendő idő álljon rendelkezésre a módosított kritériumokhoz és követelményekhez igazodó változtatások végrehajtására, átmeneti időszakot szükséges biztosítani azon gyártók számára, akiknek termékei korábban az 1999/178/EK határozatban előírt kritériumok alapján megkapták a textilárukra vonatkozó közösségi ökocímkét. A gyártóknak arra is indokolt lehetőséget kapniuk, hogy az 1999/178/EK határozat hatályának lejártáig akár az említett határozatban, akár az e határozatban előírt követelmények alapján benyújthassák kérelmeiket.

               (9)

               Az e határozatban előírt intézkedések összhangban vannak az 1980/2000/EK rendelet 17. cikke alapján létrehozott bizottság véleményével,

         ELFOGADTA EZT A HATÁROZATOT:
   1. cikk
   A „textiltermékek” termékcsoportba az alábbi termékek sorolandók:

               a)

               textilruházat és kiegészítők: ruhadarabok és kiegészítők (például zsebkendők, sálak és kendők, táskák, bevásárlótáskák, hátizsákok, övek stb.), amelyek legalább 90 tömegszázalékban tartalmaznak textilszálakat;

               b)

               lakástextíliák: beltéri használatra szánt textiltermékek, amelyek legalább 90 tömegszázalékban tartalmaznak textilszálakat. A termékcsoportba a lábtörlők és kisebb szőnyegek is beletartoznak. Nem tartoznak viszont ide a fal- és padlóburkolatok;

               c)

               szálak, fonalak és szövetek (tartós, nem szövött formában is): textilruházathoz és kiegészítőkhöz, illetve lakástextilekhez való felhasználásra.

         Ez a termékcsoport nem foglal magában olyan textíliákat, amelyeket biocidokkal kezeltek, hacsak nem olyan biocid termékekről van szó, amelyek szerepelnek a 98/8/EK európai parlamenti és tanácsi irányelv (4) IA. mellékletében, ha használatuk révén a textil közvetlenül az emberi egészséget védő jellemzőkre tesz szert (például textilháló vagy -ruházat kezelése biocid termékekkel a szúnyogok, bolhák, atkák vagy egyéb allergén paraziták ellen), és ha a 98/8/EK irányelv V. mellékletében a kérdéses felhasználási módra ilyen hatóanyag alkalmazása megengedett.
   A „textilruházat és kiegészítők” és a „lakástextíliák” esetében a pelyhet, tollat, membránt és bevonatot nem kell figyelembe venni a textilszálak százalékos arányának meghatározásakor.
   2. cikk
   Az adott „textiltermék” részére a „textilek” termékcsoportba tartozó termékek 1980/2000/EK rendelet szerinti közösségi ökocímkéje akkor ítélhető oda, ha teljesíti az e határozat mellékletében megállapított kritériumokat.
   3. cikk
   A „textilek” termékcsoport ökológiai kritériumai, valamint a kapcsolódó értékelési és ellenőrzési követelmények e határozat elfogadásának dátumától számítva négy évig érvényesek.
   4. cikk
   A „textiltermékek” termékcsoporthoz adminisztratív célból rendelt kódszám: „016”.
   5. cikk
   Az 1999/178/EK határozat hatályát veszti.
   6. cikk
   (1)   A „textilek” termékcsoportba tartozó termékekre vonatkozóan az e határozat elfogadásának dátuma előtt benyújtott ökocímke-kérelmeket az 1999/178/EK határozatban megállapított feltételek szerint kell elbírálni.
   (2)   A „textilek” termékcsoportba tartozó termékekre vonatkozóan az e határozat elfogadását követően, de legfeljebb 2009. december 31-ig benyújtott ökocímke-használati kérelem egyaránt alapul veheti az 1999/178/EK határozat és e határozat feltételeit.
   Ezen kérelmek elbírálásakor az alapul vett határozat követelményeit kell figyelembe venni.
   (3)   Az 1999/178/EK határozatban megállapított kritériumok szerint elbírált kérelem alapján odaítélt ökocímke ezen határozat elfogadásának dátumától számítva 12 hónapig használható.
   7. cikk
   Ennek a határozatnak a tagállamok a címzettjei.

      Kelt Brüsszelben, 2009. július 9-én.

            a Bizottság részéről

         Stavros DIMAS

            a Bizottság tagja

      (1)  HL L 237., 2000.9.21., 1. o.

      (2)  HL L 57., 1999.3.5., 21. o.

      (3)  HL L 133., 2002.5.18., 29. o.

      (4)  HL L 123., 1998.4.4., 1. o.

      MELLÉKLET

         KERETSZABÁLYOK

         A kritériumok célja

      Ezek a kritériumok különösen a textilgyártás főbb folyamataival, köztük a szálgyártással, fonással, szövéssel, kötéssel, fehérítéssel, színezéssel és appretálással járó vízszennyezés csökkentésének elősegítésére irányulnak.
      A követelményszintek megállapításakor az volt a szempont, hogy azok a környezetet kevésbé terhelő textiltermékeket segítsék ökocímkéhez.

         Értékelési és ellenőrzési követelmények

      A konkrét értékelési és ellenőrzési követelmények valamennyi kritérium esetében fel vannak tüntetve.
      Amennyiben a kérelmezőnek nyilatkozatokat, dokumentációt, elemzéseket, vizsgálati jegyzőkönyveket vagy egyéb bizonyítékokat kell bemutatnia annak igazolására, hogy megfelel a kritériumoknak, akkor azok származhatnak a kérelmezőtől és/vagy beszállítóitól és/vagy – adott esetben – annak beszállítóitól.
      Eseti alapon az egyes kritériumokra vonatkozóan megadott vizsgálati módszerektől eltérő módszerek is alkalmazhatók azzal a feltétellel, hogy egyenértékűségüket a kérelmet elbíráló illetékes szerv elfogadja.
      Az a funkcionális egység, amelyre az input és az output mennyiségeknek vonatkozniuk kell, 1 kg tömegű textiltermék, normál környezeti viszonyokat alapul véve (65 % ± 4 % relatív páratartalom és 20 °C ± 2 °C; ezeket a feltételeket az „ISO 139 Textíliák – standard környezetek kondicionáláshoz és vizsgálathoz” szabvány határozza meg).
      Adott esetben az illetékes szervek igazoló dokumentumokat kérhetnek a fentiek alátámasztására, és független ellenőrzéseket is végezhetnek.
      Az illetékes szervek számára ajánlott, hogy vegyék figyelembe az elismert környezettudatos vállalatirányítási rendszerek, pl. az EMAS vagy az ISO 14001 szabvány alkalmazását a kérelmek elbírálásakor, illetve a kritériumoknak való megfelelőség folyamatos ellenőrzése során. (Megjegyzés: az ilyen rendszerek alkalmazása nem követelmény.)

         ÖKOLÓGIAI KRITÉRIUMOK

      A kritériumok három fő kategóriába sorolhatók, mégpedig a textilszálak, a gyártási folyamatok és vegyi anyagok, illetve a használatra való alkalmasság szerint.
      A TEXTILSZÁLAKRA VONATKOZÓ KRITÉRIUMOK
      Ez a fejezet az akrilra, pamutra és egyéb természetes cellulóz magszálakra, elasztánra, len és egyéb háncsrostra, zsíros gyapjúra és egyéb keratinszálakra, mesterséges cellulózszálakra, poliamidra, poliészterre és polipropilénre vonatkozó szálspecifikus kritériumokat határozza meg.
      Más olyan textilszálak használata, amelyek vonatkozásában nem állapítottak meg szálspecifikus kritériumokat, szintén megengedett, az ásványi szálak, üvegszálak, fémszálak, szénszálak és egyéb szervetlen szálak kivételével.
      E fejezet adott száltípusra meghatározott kritériumainak teljesítése nem követelmény abban az esetben, ha a kérdéses szál tömege a termékhez felhasznált textilszálak össztömegének kevesebb mint 5 %-a. Abban az esetben sem kötelező megfelelni a kritériumoknak, ha újrafeldolgozott szálakról van szó. Ebben az összefüggésben az újrafeldolgozott szálak olyan szálak, amelyek kizárólag textil- vagy ruhakészítő üzemek szabászhulladékából, illetve a használatból visszakerült (textil- vagy egyéb) hulladékból származnak. Mindemellett azonban a termékhez felhasznált szálak legalább 85 tömegszázalékának meg kell felelnie a vonatkozó kritériumoknak, illetve újrafeldolgozott szálnak kell lennie.

         Értékelés és ellenőrzés: a kérelmezőnek részletes adatokat kell benyújtania a textiltermék összetételét illetően.
      1.   Akril

                  1.1.

                  A szálelőállító üzemet elhagyó nyers szálak akrilnitril-maradványtartalma nem haladhatja meg az 1,5 mg/kg mennyiséget.

                     Értékelés és ellenőrzés: a kérelmező vizsgálati jegyzőkönyvet nyújt be a következő módszerrel végzett vizsgálatról: extrahálás forrásban lévő vízzel, és kapilláris gáz-folyadék kromatográfiás mennyiség-meghatározás.

                  1.2.

                  Az akrilnitril levegőbe történő kibocsátása (a polimerizáció alatt és a fonásra kész oldatig) éves átlagban kifejezve legyen kevesebb, mint az előállított szál 1 g/kg-ja.

                     Értékelés és ellenőrzés: a kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

            2.   Pamut és egyéb természetes cellulóz magszálak (ideértve a kapokot)

      A pamut és az egyéb természetes cellulóz magszálak (a továbbiakban: pamut) nem tartalmazhatnak 0,05 ppm-nél nagyobb mennyiséget (ahol a vizsgálati módszer érzékenysége ennek megállapítását lehetővé teszi) az alábbi anyagok egyikéből sem: aldrin, captafol, klórdán, DDT, dieldrin, endrin, heptaklór, hexaklórbenzol, hexaklórciklohexán (minden izomer), 2,4,5-T, klórdimeform, klórbenzilát, dinoseb és sói, monokrotofosz, pentaklórfenol, toxafén, metamidofosz, metilparation, paration, valamint foszfamidon. A vizsgálatot nyers gyapoton kell elvégezni, még a vizes kezeléseket megelőzően és minden egyes tételáru esetében, illetve évente két tételárunál nagyobb mennyiség esetében évente kétszer.
      Ezt a kritériumot nem kell alkalmazni abban az esetben, amennyiben a gyapottartalom több mint 50 %-a ökológiai termesztésű vagy ellenőrzött ökológiai gazdálkodásból származó gyapot, azaz olyan gyapot, amelyről egy független ellenőrző testület tanúsította, hogy termesztése a 834/2007/EGKtanácsi rendelet (1) termesztési és ellenőrzési előírásaival összhangban történt.
      Ezt a követelményt nem kell alkalmazni, ha a kérelmező dokumentummal tudja igazolni azon termelők személyazonosságát, amelyek a végtermékben felhasznált gyapot legalább 75 %-át állították elő, és rendelkezik e termelők arra vonatkozó nyilatkozatával, hogy a fent felsorolt anyagokat nem használták a szóban forgó gyapot előállítása során igénybe vett földeken vagy gyapotnövényeken, illetve nem alkalmazták magára a gyapotra.
      Ha egy adott termék gyapottartalmának legalább 95 %-a ökológiai termesztésű gyapot, azaz olyan gyapot, amelyről egy független ellenőrző testület tanúsította, hogy termesztése a 834/2007/EGKrendelet termesztési és ellenőrzési előírásaival összhangban történt, a kérelmező az ökocímke mellett a terméken feltüntetheti a „biogyapot” feliratot. Amennyiben egy adott termék 70 %–95 %-ban tartalmaz ökológiai termesztésű gyapotot, címkéjén szerepelhet a(z) „xy % biogyapot felhasználásával készült” felirat).

         Értékelés és ellenőrzés: A kérelmezőnek be kell nyújtania az ökológiai termesztést igazoló dokumentumokat, illetve a termelők igazolását arra vonatkozóan, hogy a fenti anyagokat nem használták, vagy csatolnia kell az alábbi módszerekkel végzett vizsgálatról szóló jegyzőkönyvet az adott esetnek megfelelően: US EPA 8081 A [szervesklór-peszticidek, ultrahangos vagy Soxhlet-extrahálás és apoláris oldószerek (izooktán vagy hexán)], 8151 A (klórozott herbicidek metanol alkalmazásával meghatározva), 8141 A (szerves foszforvegyületek) vagy 8270 C (félig illékony szerves vegyületek).
      Ökológiai termesztésű gyapotból – azaz olyan gyapotból, amelyről egy független ellenőrző testület tanúsította, hogy termesztése a 834/2007/EGKrendelet termesztési és ellenőrzési előírásaival összhangban történt – éves szinten legalább 3 % mennyiséget kell felhasználni.
      A kérelmező az alábbiakat köteles benyújtani:

                  —

                  információk a tanúsító szervre vonatkozóan,

                  —

                  éves nyilatkozat az ökocímkézett textiltermékek előállításához összesen felhasznált, tanúsítottan ökológiai termesztésű gyapot tartalmáról.

            Adott esetben az illetékes szerv további dokumentumokat kérhet annak ellenőrzéséhez, hogy teljesülnek-e a szabvány és a tanúsítási rendszer követelményei.
      3.   Elasztán

                  3.1.

                  Szerves ónvegyületek nem használhatóak.

                     Értékelés és ellenőrzés: a kérelmező írásban nyilatkozik arról, hogy a fenti anyagot nem használta.

                  3.2.

                  Az aromás diizocianátok levegőbe történő – és az egyes feldolgozási lépéseknél mért, akár diffúz – kibocsátása a polimerizáció és a fonás során éves átlagban kifejezve az előállított szál vonatkozásában legyen kevesebb, mint 5 mg/kg.

                     Értékelés és ellenőrzés: a kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

            4.   Len és egyéb háncsrostok (ideértve a kendert, a jutát és a ramit)

      A lent és az egyéb háncsrostokat nem szabad medenceáztatással kinyerni, csak akkor, ha a medenceáztatásból származó szennyvizet kezelik, a KOI-nak és az összes szerves szén lenrost esetében legalább 75 %-os, lenvászon és egyéb rostszálak esetében legalább 95 %-os csökkentése céljából.

         Értékelés és ellenőrzés: Medenceáztatás alkalmazása esetén a kérelmező jegyzőkönyvet nyújt be a következő módszerrel végzett vizsgálatról: ISO 6060 (KOI).
      5.   Zsíros gyapjú és egyéb keratinszálak (ideértve a birka-, teve-, alpaka- és kecskegyapjút)

                  5.1.

                  A következő anyagok össztartalma nem haladhatja meg a 0,5 ppm-et: γ-hexaklór-ciklohexán (lindán), α-hexaklór-ciklohexán, β-hexaklór-ciklohexán, δ-hexaklór-ciklohexán, aldrin, dieldrin, endrin, p, p’-DDT, p, p’-DDD.

                  5.2.

                  A következő anyagok össztartalma nem haladhatja meg a 2 ppm-et: diazinon, propetamfosz, klórfenvinfosz, diklórfention, klórpirifosz, fenklórfosz, etion, pirimfosz-metil.

                  5.3.

                  A következő anyagok össztartalma nem haladhatja meg a 0,5 ppm-et: cypermetrin, deltametrin, fenvalerát, cihalotrin, flumetrin.

                  5.4.

                  A következő anyagok össztartalma nem haladhatja meg a 2 ppm-et: diflubenzuron, triflumuron, dicyclanil.

            A vizsgálatot nyers gyapjún kell elvégezni, még a vizes kezeléseket megelőzően és minden egyes tétel gyapjú esetében, illetve évente két tételárunál nagyobb gyapjúmennyiség esetében évente kétszer.
      Ezeket (az 5.1., 5.2., 5.3. és 5.4. pontban részletezett és külön kezelendő) követelményeket nem kell alkalmazni, ha a kérelmező dokumentumokkal igazolni tudja azoknak a termelőknek a személyét, akik a szóban forgó gyapjú- vagy keratinszálak legalább 75 %-át állították elő, csatolva az említett termelők nyilatkozatát arra vonatkozóan, hogy a fent felsorolt anyagokat az érintett legelőkön vagy állatokon nem használták.

         Értékelés és ellenőrzés az 5.1., 5.2., 5.3. és 5.4. pontokra vonatkozóan: a kérelmező benyújtja a fenti dokumentációt, illetve egy jegyzőkönyvet az alábbi módszerrel végzett vizsgálatról: IWTO 59. vizsgálati eljárás tervezete.

                  5.5.

                  A szennyvízcsatornába vezetett, mosásra használt szennyvizek KOI-mennyisége nem haladhatja meg a 60 g/kg zsírosgyapjú-mennyiséget, a szennyvizet az üzem területén kívül kell kezelni, hogy – éves átlagban kifejezve – legalább 75 %-os további KOI-tartalom-csökkenést érjenek el.

            Az üzem területén kezelt és a felszíni vizekbe vezetett, mosásra használt szennyvizek KOI-mennyisége nem haladhatja meg a 45 g/kg zsírosgyapjú-mennyiséget. A felszíni vizekbe bocsátott szennyvíz pH-értéke legyen 6 és 9 között (kivéve, ha a befogadó vizek pH-értéke ezen a tartományon kívül esik), hőmérséklete pedig 40 °C alatt (kivéve, ha a befogadó víz hőmérséklete meghaladja ezt az értéket). A gyapjúmosó üzemnek részletesen ismertetni kell a mosáshoz használt szennyvíz kezelését, és folyamatosan figyelemmel kell kísérnie a KOI-szintet.

         Értékelés és ellenőrzés: a kérelmező benyújtja az említett kritériumra vonatkozó adatokat és vizsgálati jegyzőkönyveket, az ISO 6060 szabványban rögzített vizsgálati módszer szerint.
      6.   Mesterséges cellulózszálak (ideértve a viszkóz-, a lyocell-, az acetát-, a cupro- és a triacetátszálat)

                  6.1.

                  A szálak AOX-tartalma nem haladhatja meg a 250 ppm-et.

                     Értékelés és ellenőrzés: a kérelmező vizsgálati jegyzőkönyvet nyújt be a következő módszerrel végzett vizsgálatról: ISO 11480.97 (ellenőrzött égés és mikrocoulometria).

                  6.2.

                  A viszkózszálaknál a szálelőállítás során a feldolgozásból a levegőbe történő kénvegyület-kibocsátás kéntartalma éves átlagban kifejezve nem haladhatja meg a 120 g/kg előállított elemi szál értéket, valamint a 30 g/kg előállított vágott szál értéket. Ahol az adott üzemben mindkét típusú szálat előállítják, az összes kibocsátás nem haladhatja meg a megfelelő súlyozott átlagot.

                     Értékelés és ellenőrzés: a kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

                  6.3.

                  A viszkózszálaknál az előállítási helyről a vízbe történő cinkkibocsátás éves átlagban kifejezve nem haladhatja meg a 0,3 g/kg-ot.

                     Értékelés és ellenőrzés: a kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

                  6.4.

                  A cuproszálaknál az üzem területéről távozó szennyvíz réztartalma éves átlagban kifejezve nem haladhatja meg a 0,1 ppm-et.

                     Értékelés és ellenőrzés: a kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

            7.   Poliamid

      A monomer-előállítás során a levegőbe történő N2O-kibocsátás éves átlagban kifejezve nem haladhatja meg a 10 g/kg előállított poliamid-6-szál értéket, és az 50 g/kg előállított poliamid-6,6-szál értéket.

         Értékelés és ellenőrzés: a kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.
      8.   Poliészter

                  8.1.

                  A poliészterszálakban található antimonmennyiség nem haladhatja meg a 260 ppm-et. Amennyiben a termék nem tartalmaz antimont, a kérelmező az ökocímke mellett feltüntetheti az „antimonmentes” (vagy azzal azonos jelentésű) feliratot.

                     Értékelés és ellenőrzés: a kérelmező nyilatkozatot nyújt be arra vonatkozóan, hogy antimont nem használt, vagy benyújtja a következő módszerrel végzett vizsgálatról készült jegyzőkönyvet: atomabszorpciós spektrometriával történő meghatározás. A vizsgálatot a nyers szálon kell elvégezni mindennemű vizes kezelést megelőzően.

                  8.2.

                  Az illékony szerves vegyületek (VOC) levegőbe történő – és az egyes feldolgozási lépéseknél mért, akár diffúz – kibocsátása a poliészter polimerizációja és fonása során éves átlagban kifejezve nem haladhatja meg az 1,2 g/kg előállított poliészergyanta-mennyiséget. (VOC minden olyan szerves vegyület, melynek 293,15 K hőmérsékleten 0,01 kPa vagy ennél nagyobb a gőznyomása, vagy egyedi használati viszonyok mellett ennek megfelelő az illékonysága.)

                     Értékelés és ellenőrzés: a kérelmező benyújtja az e kritériumnak való megfelelést igazoló részletes dokumentációt és/vagy vizsgálati jegyzőkönyvet, a megfelelőségi nyilatkozattal együtt.

            9.   Polipropilén

      Ólomalapú színezékek nem alkalmazhatók.

         Értékelés és ellenőrzés: a kérelmező írásban nyilatkozik arról, hogy a fenti anyagot nem használta.
      A GYÁRTÁSI FOLYAMATOKRA ÉS VEGYI ANYAGOKRA VONATKOZÓ KRITÉRIUMOK
      E fejezet kritériumait kell alkalmazni – az adott esetnek megfelelően – a termék előállításának minden szakaszára, köztük a szálak előállítására vonatkozóan is. Az itt felsoroltak ellenére az újrafeldolgozott szálak tartalmazhatnak olyan színezékeket vagy anyagokat, amelyeket a kritériumok kizárnak, ám csak akkor, ha azokat a szálak előző életciklusában alkalmazták.
      10.   Szálak és fonalak segéd- és appretálószerei

                  10.1.

                  Írezés: A fonalakra alkalmazott bármely írezőszer összetevőinek legalább 95 %-a (száraz tömegre vonatkoztatva) legyen megfelelő mértékben biológiailag lebontható vagy legyen újrafeldolgozható.
                  Az egyes összetevők összmennyiségét kell figyelembe venni.

                     Értékelés és ellenőrzés: Ebben az összefüggésben egy anyag az alábbi esetekben minősül „megfelelő mértékben biológiailag lebonthatónak”:

                              —

                              ha az OECD 301 A, OECD 301 E, ISO 7827, OECD 302 A, ISO 9887, OECD 302 B vagy az ISO 9888 módszer egyikének alkalmazásával vizsgálva 28 napon belül legalább 70 %-os lebomlást mutat,

                              —

                              ha az OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 vagy az ISO 14593 módszer egyikének alkalmazásával vizsgálva 28 napon belül legalább 60 %-os lebomlást mutat,

                              —

                              ha az OECD 303 vagy az ISO 11733 módszer egyikének alkalmazásával vizsgálva 28 napon belül legalább 80 %-os lebomlást mutat,

                              —

                              vagy olyan anyagoknál, amelyekre ezek a vizsgálati módszerek nem alkalmazhatóak: ha a biológiai lebontás azonos szintjét igazoló bizonyítékot mutatnak be.

            A kérelmező benyújtja a megfelelő dokumentációt, biztonsági adatlapokat, vizsgálati jegyzőkönyveket és/vagy a fenti vizsgálati módszereket és eredményeket tartalmazó, illetve az összes írezőszer e kritériumnak való megfelelésére vonatkozó nyilatkozatokat.

                  10.2.

                  Az első fonáshoz használt fonásioldat-adalékok, fonási adalékanyagok és készítmények hatóanyagai (ideértve a kártolási olajakat, fonási appretúrákat és kenőanyagokat): Az összetevők (száraz tömegre vonatkoztatva) legalább 90 %-ának megfelelő mértékben biológiailag lebonthatónak vagy szennyvíztisztító telepeken eltávolíthatónak kell lennie.

            Ez a követelmény nem vonatkozik a második fonáshoz használt segédanyagokra (fonási kenőanyagokra, nedvesítőszerekre), fonóolajokra, orsó- és cérnaolajokra, viaszokra, kötési olajokra, szilikonolajokra és szervetlen anyagokra. Az egyes összetevők összmennyiségét kell figyelembe venni.

         Értékelés és ellenőrzés: Ebben az összefüggésben egy anyag az alábbi esetekben minősül „megfelelő mértékben biológiailag lebonthatónak vagy szennyvíztisztító telepeken eltávolíthatónak”:

                  —

                  ha az OECD 301 A, OECD 301 E, ISO 7827, OECD 302 A, ISO 9887, OECD 302 B vagy az ISO 9888 módszer egyikének alkalmazásával vizsgálva 28 napon belül legalább 70 %-os lebomlást mutat,

                  —

                  ha az OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 vagy az ISO 14593 módszer egyikének alkalmazásával vizsgálva 28 napon belül legalább 60 %-os lebomlást mutat,

                  —

                  ha az OECD 303 vagy az ISO 11733 módszer egyikének alkalmazásával vizsgálva 28 napon belül legalább 80 %-os lebomlást mutat,

                  —

                  vagy olyan anyagoknál, amelyekre ezek a vizsgálati módszerek nem alkalmazhatóak: ha a biológiai lebontás vagy eltávolítás azonos szintjét igazoló bizonyítékot mutatnak be.

            A kérelmező benyújtja a megfelelő dokumentációt, biztonsági adatlapokat, vizsgálati jegyzőkönyveket és/vagy a fenti vizsgálati módszereket és eredményeket tartalmazó, illetve az adalék- vagy a segédanyag e kritériumnak való megfelelésére vonatkozó nyilatkozatokat.

                  10.3.

                  A termék ásványolaj-tartalmában nem lehet jelen 3 tömegszázalékot meghaladó mértékben policiklikus aromás szénhidrogén (PAH).

                     Értékelés és ellenőrzés: a kérelmező benyújtja a megfelelő dokumentációt, biztonsági adatlapokat, termékinformációs adatlapokat, illetve olyan nyilatkozatokat, amelyek vagy feltüntetik a policiklikusaromásszénhidrogén-tartalmat, vagy igazolják, hogy ásványi olajokat tartalmazó termékeket nem használtak.

            11.   Biocid vagy biosztatikus termékek

      A klórfenolok (azok sói és észterei), PCB-k és szerves ónvegyületek nem használhatóak a termékek és félkész termékek szállítása és tárolása során.

         Értékelés és ellenőrzés: a kérelmező nyilatkozatot nyújt be arra vonatkozóan, hogy a fenti anyagokat vagy vegyületeket a szálakon, textilen és a készterméken nem használta. Amennyiben a nyilatkozatot ellenőrzik, az alábbi vizsgálati módszert és határértéket kell alkalmazni: adott esetben extrakció, ecetsavanhidriddel végzett derivativáció, elektronbefogásos detektorral rendelkező, kapilláris gáz-folyadék kromatográfiával történő meghatározás, 0,05 ppm határértékkel.
      12.   Színezéklehúzás vagy depigmentáció

      Nehézfémsó (a vas kivételével) vagy formaldehid színezéklehúzásra vagy depigmentációra nem alkalmazható.

         Értékelés és ellenőrzés: a kérelmező írásban nyilatkozik arról, hogy a fenti anyagot nem használta.
      13.   Súlyozás

      Cériumvegyületek nem használhatóak a fonál vagy a szálak nehezítése során.

         Értékelés és ellenőrzés: a kérelmező írásban nyilatkozik arról, hogy a fenti anyagot nem használta.
      14.   Minden vegyi anyag és készítmény

      Alkil-fenol-etoxilátok (APEO), lineáris alkilbenzol-szulfonátok (LAS), bisz(hidrogénezett faggyú-alkil) dimetil-ammónium-klorid (DTDMAC), disztearil-dimetil-ammónium-klorid (DSDMAC), di(keményített zsír) dimetil-ammónium-klorid (DHTDMAC), etilén-diamin-tetra-acetát (EDTA) és dietilén-triamin-penta-acetát (DTPA) nem használható és nem képezheti részét semmilyen felhasznált készítménynek vagy összetevőnek.

         Értékelés és ellenőrzés: a kérelmező írásban nyilatkozik arról, hogy a fenti anyagot nem használta.
      15.   Mosószerek, lágyítószerek és komplexképző anyagok

      Mindegyik vizes kezelést alkalmazó berendezésben az alkalmazott lágyítószerek, komplexképző anyagok és mosószerek legalább 95 tömegszázalékának megfelelő mértékben lebonthatónak vagy a szennyvíztisztító telepeken eltávolíthatónak kell lennie.
      Ez a követelmény nem terjed ki az egyes vizes kezelést alkalmazó berendezésekben alkalmazott mosószerek és lágyítószerek felületaktív anyagaira, azoknak ugyanis aerob módon biológiailag teljesen lebonthatónak kell lenniük.

         Értékelés és ellenőrzés: A „megfelelő mértékben biológiailag lebontható vagy eltávolítható” fogalmat a szálak és fonalak segéd- és appretálószereire vonatkozó kritériumnál meghatározottak szerint kell értelmezni. A kérelmező benyújtja a megfelelő dokumentációt, biztonsági adatlapokat, vizsgálati jegyzőkönyveket és/vagy a fenti vizsgálati módszereket és eredményeket tartalmazó, valamint az összes felhasznált mosószer, lágyítószer és komplexképző anyag e kritériumnak való megfelelését igazoló nyilatkozatokat.
      A „teljes aerob biológiai lebonthatóság” a 648/2004/EK európai parlamenti és tanácsi rendelet (2) III. mellékletében foglalt meghatározás szerint értelmezendő. A kérelmező benyújtja a megfelelő dokumentációt, biztonsági adatlapokat, vizsgálati jegyzőkönyveket és/vagy a fenti vizsgálati módszereket és eredményeket tartalmazó, valamint a mosó- és lágyítószerekben felhasznált felületaktív anyagok e kritériumnak való megfelelését igazoló nyilatkozatokat.
      16.   Fehérítőszerek: Szálak, textilek és végtermékek fehérítéséhez nem alkalmazhatóak klórtartalmú szerek

      Ez a követelmény nem vonatkozik a mesterséges cellulózszálak előállítására (lásd a 6.1. kritériumot).

         Értékelés és ellenőrzés: a kérelmező nyilatkozatot nyújt be arra vonatkozóan, hogy nem használt klórtartalmú fehérítőszereket.
      17.   Színezékekben található szennyeződések: Szálaffinitással jellemezhető színezőanyagok (oldható és oldhatatlan)

      A felhasznált színezékekben található ionos szennyeződések mennyisége nem haladhatja meg az alábbi értékeket: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm.
      A kizárólag a szennyeződésekre vonatkozó ezen értékek betartásának ellenőrzése során nem kell figyelembe venni azokat a fémeket, amelyek a színezékmolekula szerves részét képezik (például fémkomplex színezékek, egyes reaktív színezékek stb.).

         Értékelés és ellenőrzés: a kérelmező megfelelőségi nyilatkozatot nyújt be.
      18.   Pigmentekben található szennyeződések: Szálaffinitással nem jellemezhető, oldhatatlan színezőanyagok

      A felhasznált pigmentekben található ionos szennyeződések mennyisége nem haladhatja meg az alábbi értékeket: As 50 ppm; Ba 100 ppm; Cd 50 ppm; Cr 100 ppm; Hg 25 ppm; Pb 100 ppm; Se 100 ppm; Sb 250 ppm; Zn 1 000 ppm.

         Értékelés és ellenőrzés: a kérelmező megfelelőségi nyilatkozatot nyújt be.
      19.   Krómsótartalmú pácszínezék

      A krómsótartalmú pácszínezék használata nem megengedett.

         Értékelés és ellenőrzés: a kérelmező írásban nyilatkozik arról, hogy a fenti anyagot nem használta.
      20.   Fémkomplex színezékek

      Réz, króm vagy nikkel alapú fémkomplex színezékek használata esetén:

                  20.1.

                  Az olyan cellulózszínezés esetében, ahol a fémkomplex színezékek a színezési recept részét képezik, az alkalmazott (folyamatba bevitt) fémkomplex színezékek kevesebb mint 20 %-a kerülhet az (üzemi területen vagy az azon kívül található) szennyvíztisztító telepre.
                  Minden olyan egyéb színezési folyamat esetén, ahol a fémkomplex színezékek a színezési recept részét képezik, az alkalmazott (folyamatba bevitt) fémkomplex színezékek kevesebb mint 7 %-a kerülhet az (üzemi területen vagy az azon kívül található) szennyvíztisztító telepre.
                  A kérelmező nyilatkozatot nyújt be arra vonatkozóan, hogy a fenti anyagokat nem használta, illetve benyújtja az alábbi módszerekkel végzett vizsgálatról szóló dokumentációt és vizsgálati jegyzőkönyvet: ISO 8288 (réz és nikkel használatakor); EN 1233 (króm használatakor).

                  20.2.

                  A kezelés után a vízbe történő kibocsátások nem haladhatják meg az alábbi értékeket: Cu 75 mg/kg (szál, fonál vagy szövet); Cr 50 mg/kg; Ni 75 mg/kg.

                     Értékelés és ellenőrzés: a kérelmező nyilatkozatot nyújt be arra vonatkozóan, hogy a fenti anyagokat nem használta, illetve benyújtja az alábbi módszerekkel végzett vizsgálatról szóló dokumentációt és vizsgálati jegyzőkönyvet: ISO 8288 (réz és nikkel használatakor); EN 1233 (króm használatakor).

            21.   Azoszínezékek

      Nem használhatók olyan azoszínezékek, amelyek az alábbi aromás aminokra bomlanak:

                  4-amino-difenil

                  (92-67-1)

                  Benzidin

                  (92-87-5)

                  4-klór-o-toluidin

                  (95-69-2)

                  2-naftil-amin

                  (91-59-8)

                  o-amino-azotoluol

                  (97-56-3)

                  2-amino-4-nitrotoluol

                  (99-55-8)

                  p-klóranilin

                  (106-47-8)

                  2,4-diamino-anizol

                  (615-05-4)

                  4,4′-diamino-difenil-metán

                  (101-77-9)

                  3,3′-diklór-benzidin

                  (91-94-1)

                  3,3′-dimetoxi-benzidin

                  (119-90-4)

                  3,3′-dimetil-benzidin

                  (119-93-7)

                  3,3′-dimetil-4,4′-diamino-difenil-metán

                  (838-88-0)

                  p-krezidin

                  (120-71-8)

                  4,4′-oxi-dianilin

                  (101-80-4)

                  4,4′-tio-dianilin

                  (139-65-1)

                  o-toluidin

                  (95-53-4)

                  2,4-diamino-toluol

                  (95-80-7)

                  2,4,5-trimetil-anilin

                  (137-17-7)

                  4-amino-azobenzén

                  (60-09-3)

                  o-anizidin

                  (90-04-0)

                  2,4-xilidin

                  2,6-xilidin

         Értékelés és ellenőrzés: a kérelmező írásban nyilatkozik arról, hogy nem használt fel ilyen színezékeket. Amennyiben a nyilatkozatot ellenőrzésnek vetik alá, a vizsgálat alapjául az EN 14 362-1 és 2 szabvány szolgál. (Megjegyzés: a 4-aminoazobenzol-tartalom vizsgálata tévesen pozitív eredményt hozhat, ezért célszerű ellenőrizni a kapott eredményt.)
      22.   Rákkeltő, mutagén vagy a reprodukciót károsító színezékek

                  22.1.

                  Az alábbi színezékek nem használhatóak:

                              —

                              C.I. Basic Red 9

                              —

                              C.I. Disperse Blue 1

                              —

                              C.I. Acid Red 26

                              —

                              C.I. Basic Violet 14

                              —

                              C.I. Disperse Orange 11

                              —

                              C.I. Direct Black 38

                              —

                              C.I. Direct Blue 6

                              —

                              C.I. Direct Red 28

                              —

                              C.I. Disperse Yellow 3

                     Értékelés és ellenőrzés: a kérelmező írásban nyilatkozik arról, hogy nem használt ilyen színezékeket.

                  22.2.

                  Nem megengedett azon színezőanyagok vagy -készítmények használata, amelyek több mint 0,1 tömegszázalékban olyan anyagokat tartalmaznak, amelyekhez a kérelem időpontjában vagy azt megelőzően a kockázatokra utaló alábbi feliratok valamelyikét (vagy azok bármely kombinációját) rendelték vagy rendelhetik:

                              —

                              R40 (a rákkeltő hatás korlátozott mértékben bizonyított),

                              —

                              R45 (rákot okozhat),

                              —

                              R46 (öröklődő genetikai károsodást okozhat),

                              —

                              R49 (belélegezve rákot okozhat),

                              —

                              R60 (a fogamzóképességet vagy nemzőképességet (fertilitást) károsíthatja),

                              —

                              R61 (a születendő gyermekre ártalmas lehet),

                              —

                              R62 (a fogamzóképességre vagy nemzőképességre (fertilitásra) ártalmas lehet),

                              —

                              R63 (a születendő gyermeket károsíthatja),

                              —

                              R68 (maradandó egészségkárosodást okozhat)

                        a 67/548/EGK tanácsi irányelvben (3) meghatározottak szerint.

            Az említett irányelveken kívül a besoroláshoz az 1272/2008/EK európai parlamenti és tanácsi rendelet (4) is alapul szolgál. Ebben az esetben egyetlen olyan összetevő vagy készítmény sem adható a nyersanyagokhoz, amely a kérelem benyújtásakor a következő figyelmeztető mondatok egyikével (vagy egyidejűleg több mondattal is) jellemzett vagy jellemezhető: H351, H350, H340, H350i, H360F, H360D, H361f, H361d H360FD, H361fd, H360Fd, H360Df, H341.

         Értékelés és ellenőrzés: a kérelmező írásban nyilatkozik arról, hogy nem használt ilyen színezékeket.
      23.   Potenciálisan érzékenységet kiváltó színezékek

      Az alábbi színezékek nem használhatóak:

                              —

                              C.I. Disperse Blue 3

                  C.I. 61 505

                              —

                              C.I. Disperse Blue 7

                  C.I. 62 500

                              —

                              C.I. Disperse Blue 26

                  C.I. 63 305

                              —

                              C.I. Disperse Blue 35

                              —

                              C.I. Disperse Blue 102

                              —

                              C.I. Disperse Blue 106

                              —

                              C.I. Disperse Blue 124

                              —

                              C.I. Disperse Brown 1

                              —

                              C.I. Disperse Orange 1

                  C.I. 11 080

                              —

                              C.I. Disperse Orange 3

                  C.I. 11 005

                              —

                              C.I. Disperse Orange 37

                              —

                              C.I. Disperse Orange 76
                              (korábban Orange 37)

                              —

                              C.I. Disperse Red 1

                  C.I. 11 110

                              —

                              C.I. Disperse Red 11

                  C.I. 62 015

                              —

                              C.I. Disperse Red 17

                  C.I. 11 210

                              —

                              C.I. Disperse Yellow 1

                  C.I. 10 345

                              —

                              C.I. Disperse Yellow 9

                  C.I. 10 375

                              —

                              C.I. Disperse Yellow 39

                              —

                              C.I. Disperse Yellow 49

         Értékelés és ellenőrzés: a kérelmező írásban nyilatkozik arról, hogy nem használt fel ilyen színezékeket.
      24.   Halogénezett színezésgyorsítók poliészterhez

      Halogénezett színezésgyorsítók nem használhatóak.

         Értékelés és ellenőrzés: a kérelmező írásban nyilatkozik arról, hogy a fenti anyagot nem használta.
      25.   Nyomás

                  25.1.

                  A felhasznált nyomópaszták nem tartalmazhatnak 5 %-nál több illékony szerves vegyületet (pl. könnyűbenzint). (VOC minden olyan szerves vegyület, melynek 293,15 K hőmérsékleten 0,01 kPa vagy ennél nagyobb a gőznyomása, vagy adott használati viszonyok mellett ennek megfelelő az illékonysága).

                     Értékelés és ellenőrzés: a kérelmező írásban nyilatkozik arról, hogy nyomási technológiát nem alkalmazott, vagy a megfelelőséget igazoló dokumentációt és megfelelőségi nyilatkozatot nyújt be.

                  25.2.

                  A plasztiszol-alapú nyomás nem engedélyezett.

                     Értékelés és ellenőrzés: a kérelmező írásban nyilatkozik arról, hogy nyomási technológiát nem alkalmazott, illetve a megfelelőséget igazoló dokumentációt és megfelelőségi nyilatkozatot nyújt be.

            26.   Formaldehid

      A kész szövetben a szabad és részben hidrolizálható formaldehid mennyisége nem haladhatja meg a 20 ppm értéket csecsemők és 3 év alatti kisgyermekek számára készült termékekben, a 30 ppm értéket a bőrrel közvetlenül érintkező termékek esetében, illetve a 75 ppm értéket minden egyéb termékben.

         Értékelés és ellenőrzés: a kérelmező írásban nyilatkozik arról, hogy formaldehid-tartalmú termékek nem kerültek felhasználásra, illetve benyújtja az alábbi módszerrel készült vizsgálatról szóló jegyzőkönyvet: EN ISO 14184-1.
      27.   Vizes kezelésből származó szennyvízkibocsátás

                  27.1.

                  Vizes kezelést alkalmazó berendezésekből (a zsíros gyapjút zsírtalanító üzemek és a lenáztatók kivételével) származó szennyvizek (az üzemben vagy azon kívül végzett) kezelése utáni KOI-tartalma nem érheti el az éves átlagban kifejezett 20 g/kg mennyiséget kibocsátáskor.

                     Értékelés és ellenőrzés: a kérelmező ezt részletes dokumentációval és az ISO 6060 módszer szerint végzett vizsgálat jegyzőkönyveivel igazolja, megfelelőségi nyilatkozattal is tanúsítva az e kritériumnak való megfelelést.

                  27.2.

                  Ha a szennyvizet az üzemben kezelik és közvetlenül a vízbe bocsátják ki, akkor a szennyvíz pH-értékének 6 és 9 között kell lennie (kivéve, ha a befogadó vizek pH-értéke ezen a tartományon kívül esik), hőmérsékletének pedig 40 °C alatt kell lennie (kivéve, ha a befogadó víz hőmérséklete melegebb ennél).

                     Értékelés és ellenőrzés: a kérelmező az e kritériumnak való megfelelést tanúsító dokumentációt és a vizsgálatról szóló jegyzőkönyveket, valamint egy megfelelőségi nyilatkozatot nyújt be.

            28.   Lángmentesítő anyagok

      A termékben kizárólag a polimerszálhoz vagy a szálfelülethez vegyileg kötött lángmentesítő anyagok (reaktív égéskésleltetők) használhatók. Amennyiben egy adott lángmentesítő anyag az alábbi R-mondatok bármelyikével jellemezhető, felhasználásakor olyan mértékben kell változnia kémiai jellemzőinek, hogy az R-mondatokkal jelzett kockázat a továbbiakban ne álljon fenn. (A kezelt fonalon vagy szöveten a lángmentesítő anyag kevesebb mint 0,1 %-a marad meg az alkalmazás előtti, eredeti formájában.)

                  —

                  R40 (a rákkeltő hatás korlátozott mértékben bizonyított),

                  —

                  R45 (rákot okozhat),

                  —

                  R46 (öröklődő genetikai károsodást okozhat),

                  —

                  R49 (belélegezve rákot okozhat),

                  —

                  R50 (nagyon mérgező a vízi szervezetekre),

                  —

                  R51 (mérgező a vízi szervezetekre),

                  —

                  R52 (ártalmas a vízi szervezetekre),

                  —

                  R53 (a vízi környezetben hosszan tartó károsodást okozhat),

                  —

                  R60 (a fogamzóképességet vagy nemzőképességet (fertilitást) károsíthatja),

                  —

                  R61 (a születendő gyermekre ártalmas lehet),

                  —

                  R62 (a fogamzóképességre vagy nemzőképességre (fertilitásra) ártalmas lehet),

                  —

                  R63 (a születendő gyermeket károsíthatja),

                  —

                  R68 (maradandó egészségkárosodást okozhat)

            a 67/548/EGK irányelv és annak módosításai szerint.
      Nem használhatók fel olyan lángmentesítő anyagok, amelyek csak fizikailag kötöttek a polimerszálhoz vagy a textilbevonathoz (égéskésleltető adalékok).
      Az említett irányelveken kívül az 1272/2008/EK rendelet is alapul szolgál. Ebben az esetben egyetlen olyan összetevő vagy készítmény sem adható a nyersanyagokhoz, amely a kérelem benyújtásakor a következő figyelmeztető mondatok egyikével (vagy egyidejűleg több mondattal is) jellemzett vagy jellemezhető: H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

         Értékelés és ellenőrzés: a kérelmező írásban nyilatkozik arról, hogy égéskésleltető adalékokat nem használt, illetve megnevezi az esetlegesen felhasznált reaktív égéskésleltető anyagokat és benyújtja azok dokumentációját (például a biztonsági adatlapot) és/vagy egy nyilatkozatot arra vonatkozóan, hogy a felhasznált lángmentesítő anyagok megfelelnek a fenti kritériumnak.
      29.   Nemezelődésgátló kikészítés

      Halogénezett anyagok vagy készítmények csak nyújtott gyapjúszalagokra és laza mosott gyapjúra alkalmazhatóak.

         Értékelés és ellenőrzés: a kérelmező írásban nyilatkozik arról, hogy nem használt fel ilyen anyagokat vagy készítményeket (nyújtott gyapjúszalagok vagy laza mosott gyapjú kivételével).
      30.   Kikészítőszerek

      A „kikészítés” minden olyan fizikai vagy kémiai kezelést magában foglal, amely a textilszövetet különleges tulajdonságokkal ruházza fel (pl. puhaság, vízhatlanság, könnyű kezelhetőség stb.)
      Nem megengedett azon kikészítőszerek vagy -készítmények használata, amelyek több mint 0,1 tömegszázalékban olyan anyagokat tartalmaznak, amelyekhez a kérelem időpontjában vagy azt megelőzően a kockázatokra utaló alábbi feliratok valamelyikét (vagy azok bármely kombinációját) rendelték vagy rendelhetik:

                  —

                  R40 (a rákkeltő hatás korlátozott mértékben bizonyított),

                  —

                  R45 (rákot okozhat),

                  —

                  R46 (öröklődő genetikai károsodást okozhat),

                  —

                  R49 (belélegezve rákot okozhat),

                  —

                  R50 (nagyon mérgező a vízi szervezetekre),

                  —

                  R51 (mérgező a vízi szervezetekre),

                  —

                  R52 (ártalmas a vízi szervezetekre),

                  —

                  R53 (a vízi környezetben hosszan tartó károsodást okozhat),

                  —

                  R60 (a fogamzóképességet vagy nemzőképességet (fertilitást) károsíthatja),

                  —

                  R61 (a születendő gyermekre ártalmas lehet),

                  —

                  R62 (a fogamzóképességre vagy nemzőképességre (fertilitásra) ártalmas lehet),

                  —

                  R63 (a születendő gyermeket károsíthatja),

                  —

                  R68 (maradandó egészségkárosodást okozhat)

            a 67/548/EGK irányelvben meghatározottak szerint.
      Az említett irányelveken kívül az 1272/2008/EK rendelet is alapul szolgál. Ebben az esetben egyetlen olyan összetevő vagy készítmény sem adható a nyersanyagokhoz, amely a kérelem benyújtásakor a következő figyelmeztető mondatok egyikével (vagy egyidejűleg több mondattal is) jellemzett vagy jellemezhető: H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

         Értékelés és ellenőrzés: a kérelmező írásban nyilatkozik arról, hogy a fenti kikészítőszereket nem használta, vagy megnevezi a felhasznált kikészítőszereket, illetve benyújtja azok dokumentációját (például a biztonsági adatlapot) és/vagy egy nyilatkozatot arra vonatkozóan, hogy ezek a kikészítőszerek megfelelnek ennek a kritériumnak.
      31.   Töltőanyagok

                  31.1.

                  A textilszálakból álló töltőanyagoknak – a felhasználási mód függvényében – meg kell felelniük a textilszálakra vonatkozó kritériumoknak (1–9.).

                  31.2.

                  A töltőanyagoknak meg kell felelniük a „biocid vagy biosztatikus termékekre” vonatkozó 11., illetve a „formaldehidre” vonatkozó 26. kritériumnak.

                  31.3.

                  A töltőanyagok (pehely, toll, természetes vagy szintetikus szálak) mosására használt mosószereknek és egyéb vegyi anyagoknak meg kell felelniük a „segédvegyszerekre” vonatkozó 14., illetve a „mosószerekre, lágyítószerekre és komplexképző anyagokra” vonatkozó 15. kritériumnak.

                     Értékelés és ellenőrzés: a vonatkozó kritériumnál megadott módon.

            32.   Bevonatok, laminátok és membránok

                  32.1.

                  A poliuretánból készült termékeknek meg kell felelniük a szerves ónvegyületekre vonatkozó 3.1. pontban, valamint az aromás diizocianátok légkörbe történő kibocsátására vonatkozó 3.2. pontban foglalt kritériumoknak.

                     Értékelés és ellenőrzés: a vonatkozó kritériumnál megadott módon.

                  32.2.

                  A poliészterből készült termékeknek meg kell felelniük az antimon mennyiségére vonatkozó 8.1. pontban, valamint a polimerizáció során történő VOC-kibocsátásra vonatkozó 8.2. pontban foglalt kritériumoknak.

                     Értékelés és ellenőrzés: a vonatkozó kritériumnál megadott módon.

                  32.3.

                  A bevonatok, laminátok és membránok előállításakor nem használhatók fel olyan plasztizálószerek vagy oldószerek, amelyek a kérelem benyújtásakor a kockázatokra utaló alábbi mondatok egyikével (vagy egyidejűleg több mondattal is) jellemzettek vagy jellemezhetők:

                              —

                              R40 (a rákkeltő hatás korlátozott mértékben bizonyított),

                              —

                              R45 (rákot okozhat),

                              —

                              R46 (öröklődő genetikai károsodást okozhat),

                              —

                              R49 (belélegezve rákot okozhat),

                              —

                              R50 (nagyon mérgező a vízi szervezetekre),

                              —

                              R51 (mérgező a vízi szervezetekre),

                              —

                              R52 (ártalmas a vízi szervezetekre),

                              —

                              R53 (a vízi környezetben hosszan tartó károsodást okozhat),

                              —

                              R60 (a fogamzóképességet vagy nemzőképességet (fertilitást) károsíthatja),

                              —

                              R61 (a születendő gyermekre ártalmas lehet),

                              —

                              R62 (a fogamzóképességre vagy nemzőképességre (fertilitásra) ártalmas lehet),

                              —

                              R63 (a születendő gyermeket károsíthatja),

                              —

                              R68 (maradandó egészségkárosodást okozhat)

                        a 67/548/EGK irányelvben meghatározottak szerint.

            Az említett irányelveken kívül az 1272/2008/EK rendelet is alapul szolgál. Ebben az esetben egyetlen olyan összetevő vagy készítmény sem adható a nyersanyagokhoz, amely a kérelem benyújtásakor a következő figyelmeztető mondatok egyikével (vagy egyidejűleg több mondattal is) jellemzett vagy jellemezhető: H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

         Értékelés és ellenőrzés: a kérelmező írásban nyilatkozik arról, hogy nem használta a fenti plasztizálószereket vagy oldószereket.

                  32.4.

                  A levegőbe kibocsátott VOC-mennyiség nem haladhatja meg a 10 g C/kg határértéket.

                     Értékelés és ellenőrzés: a kérelmező az e kritériumnak való megfelelést tanúsító dokumentációt és a vizsgálatról szóló jegyzőkönyveket, valamint egy megfelelőségi nyilatkozatot nyújt be.

            33.   Energia- és vízfelhasználás

      A kérelmező adatokat köteles benyújtani a vizes kezelést végző üzemek energia- és vízfelhasználására vonatkozóan.

         Értékelés és ellenőrzés: a kérelmező a fentiekkel kapcsolatban adatszolgáltatásra kötelezett.
      A HASZNÁLATRA VALÓ ALKALMASSÁGRA VONATKOZÓ KRITÉRIUMOK
      Az alábbi kritériumok a színezett fonálra, az elkészült szövet(ek)re vagy a késztermékre vonatkoznak, a vonatkozó vizsgálatokkal együtt.
      34.   Méretváltozás mosás és szárítás során

      Mosás és szárítás során a méretváltozás mértéke nem haladhatja meg

                  —

                  a +/– 2 %-ot mosható és cserélhető függönyök és bútorkárpitok esetében,

                  —

                  a – 8 %-ot vagy a + 4 %-ot az egyéb szövött vagy tartós nem szövött, illetve egyéb kötött termékek vagy frottíráruk esetében.

            A követelmény nem vonatkozik az alábbiakra:

                  —

                  szálak és fonalak,

                  —

                  a „csak vegytisztítás” vagy ennek megfelelő címkével egyértelműen felcímkézett termékek (amennyiben az ilyen termékek esetében ez a címkézés elfogadott gyakorlat),

                  —

                  nem cserélhető és nem mosható bútorkárpitokra.

         Értékelés és ellenőrzés: a kérelmező az EN ISO 63 30 és az ISO 5077 szabvány alapján vizsgálati jegyzőkönyvet nyújt be a következők szerint: 3 mosás a terméken feltüntetett hőmérsékleten, minden mosási ciklust követően szárítógépes szárítással (hacsak a termék kezelési utasításában más szárítási eljárás nem szerepel).
      35.   Mosással szembeni színtartóság

      A mosással szembeni színtartóságnak legalább 3–4-es fokozatúnak kell lennie a színváltozás és lefogás tekintetében.
      Ez a kritérium nem vonatkozik a „csak vegytisztítás” vagy ennek megfelelő címkével egyértelműen felcímkézett termékekre (amennyiben az ilyen termékek esetében ez a címkézés elfogadott gyakorlat), a fehér termékekre, a nem színezett és nem nyomott termékekre, illetve a nem mosható bútorkárpitokra.

         Értékelés és ellenőrzés: a kérelmező jegyzőkönyvet nyújt be a következő szabvány alapján végzett vizsgálatról: ISO 105 C06 (perborát porral történő egyszeri mosás a terméken megjelölt hőmérsékleten).
      36.   Savas vagy lúgos izzadsággal szembeni színtartóság

      A (savas vagy lúgos) izzadsággal szembeni színtartóságnak legalább 3–4-es fokozatúnak (színváltozás és lefogás) kell lennie.
      A 3. fokozat azonban megengedhető az olyan szövetek esetében, amelyek sötét színűek (szabvány színmélység > 1/1), és tépett gyapjúból vagy több mint 20 % selyemből készültek.
      Ez a kritérium nem vonatkozik a fehér termékekre, a nem színezett és nem nyomott termékekre, a bútorkárpitokra, a függönyökre vagy a hasonló, beltéri dekorációnak szánt textilekre.

         Értékelés és ellenőrzés: a kérelmező jegyzőkönyvet nyújt be a következő szabvány alapján végzett vizsgálatról: EN ISO 105 E04 (savas és lúgos, többszálas szövettel összehasonlítva).
      37.   Színtartóság nedves dörzsöléssel szemben

      A nedves dörzsöléssel szembeni színtartóságnak legalább 2–3-as fokozatúnak kell lennie. A 2-es fokozat megengedhető azonban az indigóval festett farmervászon tekintetében.
      Ez a kritérium nem vonatkozik a fehér termékekre, a nem színezett és nem nyomott termékekre.

         Értékelés és ellenőrzés: A kérelmező jegyzőkönyvet nyújt be a következő szabvány alapján végzett vizsgálatról: ISO 105 X12.
      38.   Színtartóság száraz dörzsöléssel szemben

      A száraz dörzsöléssel szembeni színtartóságnak legalább 4-es fokozatúnak kell lennie.
      A 3–4-es fokozat megengedhető azonban az indigóval festett farmervászon tekintetében.
      Ez a kritérium nem vonatkozik a fehér termékekre, a nem színezett és nem nyomott termékekre, a függönyökre, valamint a hasonló, beltéri dekorációnak szánt textilekre.

         Értékelés és ellenőrzés: A kérelmező jegyzőkönyvet nyújt be a következő szabvány alapján végzett vizsgálatról: EN: ISO 105 X12.
      39.   Színtartóság fénnyel szemben

      A bútorkárpitnak, függönynek vagy drapériának szánt szövetek esetén a fénnyel szembeni színtartóságnak legalább 5-ös fokozatúnak kell lennie. Minden egyéb termék esetében a fénnyel szembeni színtartóságnak legalább 4-es fokozatúnak kell lennie.
      A 4-es fokozat megengedhető azonban akkor, ha a bútorkárpitnak, függönynek vagy drapériának szánt szövetek enyhén színezettek (szabvány színmélység < 1/12), és 20 %-nál több gyapjúból vagy egyéb keratinszálból, 20 %-nál több selyemből vagy 20 %-nál több lenből vagy egyéb rostszálból készültek.
      Ez a kritérium nem vonatkozik a ágybetéthuzatra, ágybetétvédőkre és az alsóneműre.

         Értékelés és ellenőrzés: a kérelmező jegyzőkönyvet nyújt be a következő szabvány alapján végzett vizsgálatról: EN: ISO 105 B02.
      40.   Az ökocímkén feltüntetett információ

      Az ökocímke 2. rovatába írt szöveg hivatkozzon az alábbiakra:

                  —

                  fenntartható forrásból származó rostok felhasználásának támogatása,

                  —

                  tartós és minőségi termék,

                  —

                  korlátozott veszélyesanyag-tartalom.

         Értékelés és ellenőrzés: a kérelmező benyújtja a termék címkével ellátott csomagolásának mintáját, továbbá egy nyilatkozatot arra vonatkozóan, hogy a termék megfelel a fenti kritériumnak.

         (1)  HL L 189., 2007.7.20., 1. o.

         (2)  HL L 104., 2004.4.8., 1. o.

         (3)  HL 196., 1967.8.16., 1. o.

         (4)  HL L 353., 2008.12.31., 1. o.